《发南康夜泊灨石中》
唐代·耿湋

倦客乘归舟，春溪杳将暮。群林结暝色，孤泊有佳趣。

夜山转长江，赤月吐深树。飒飒松上吹，泛泛花间露。

险石俯潭涡，跳湍碍沿溯。岂唯垂堂戒，兼以临深惧。

稍出回雁峰，明登斩蛟柱。连云向重山，杳未见钟路。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。